
Plaça de l’Església, 26
43480 Vila-seca
Tel. 977 309 300
Fax. 977 309 301




CONVOCATÒRIA PÚBLICA DE MODIFICACIÓ/AMPLIACIÓ DE SUBVENCIONS A LES FAMÍLIES DE VILA-SECA AMB FILLS ESCOLARITZATS A LES LLARS D’INFANTS DE TITULARITAT PRIVADA DEL MUNICIPI DE VILA-SECA


Aquesta convocatòria es regeix per les Bases publicades al BOPT CPV 2020-6867, de data 5 d’octubre de 2020, i pels principis de publicitat, transparència, concurrència, objectivitat, igualtat de tracte i no-discriminació, com també pels d’eficiència en el compliment dels objectius fixats i d’eficàcia en l’assignació i la utilització dels recursos públics.


1. Consignació pressupostària
La concessió de la subvenció és pel curs escolar 2024-2025, de setembre a agost (ambdós inclosos), sempre que perduri el compliment dels requisits i condicions que van originar la seva concessió.

Per a atendre les obligacions de contingut econòmic que es deriven de la concessió de les subvencions objecte d’aquesta convocatòria, es reserva la quantitat total de 20.000 euros, amb càrrec a la partida 3021-32699-48000. Corresponen 8.000 € al pressupost de l’any 2024 i 12.000 € al pressupost de l’any 2025, més 8.500 €, en concepte de modificació /ampliació, al pressupost de 2025.

D'acord amb l'article 174 del Reial decret legislatiu 2/2004, de 5 de març, pel qual s'aprova el text refós de la Llei reguladora de les hisendes locals, la realització de les despeses de caràcter plurianual que es deriven de la present convocatòria, caldrà subordinar-les als crèdits que per a cada exercici autoritzin els respectius pressupostos en la seva aprovació expressa.
La concessió de les subvencions queda condicionada a l’existència de crèdit adequat i suficient en el moment de la resolució de la concessió.


2. Activitats subvencionables
Són subvencionables:

La despesa ocasionada pel pagament de les quotes mensuals corresponents a la llar d’infants de titularitat privada del municipi de Vila-seca en la qual es trobin escolaritzats els infants per al nivell educatiu de primer cicle d’educació infantil.



3. Imports
La quantia de la concessió serà el previst a l’Annex I de les Bases reguladores, fins a esgotar la partida. Es tindrà en comte per la concessió de la subvenció, l’ordre de registre d’entrada de les sol·licituds.

Aplicació pressupostària 3021-32699-48000 del pressupost municipal de 2025.

4. Característiques de la convocatòria
L’objecte, les condicions i la finalitat de la concessió de subvencions convocades, els requisits per sol·licitar-les, els documents i informacions que s’han d’adjuntar a la sol·licitud, així com els criteris de repartiment consten a les bases específiques reguladores de la convocatòria.

4.1.1. Beneficiaris

Tindran la condició de beneficiaris les famílies de Vila-seca amb fills escolaritzats a les llars d’infants de titularitat privada del municipi de Vila-seca.

4.1.2. Requisits

a) Com a mínim un membre de la unitat familiar / unitat de convivència ha d’estar empadronat al municipi de Vila-seca amb una antiguitat mínima d’un any en el moment de presentar la sol·licitud. Aquest requisit s’acreditarà mitjançant certificació que l’Ajuntament incorporarà d’ofici a l’expedient.
 
b) Tenir un o més fills escolaritzats a les llars d’infants de titularitat privada del municipi de Vila-seca durant el curs escolar en curs. A aquests efectes, tindran la consideració de llars d’infants de titularitat privada aquells centres que imparteixen primer cicle d’educació infantil que hagin estat autoritzats pel Departament d’Educació de la Generalitat de Catalunya. 

c) La renta de la unitat familiar / unitat de convivència de l’any anterior no pot superar el límit màxim econòmic fixat en cada apartat previst a l’annex I d’aquestes bases. 

d) En cas de família nombrosa o monoparental, s’haurà d’acreditar mitjançant el títol, expedit pel Departament corresponent de la Generalitat de Catalunya, que acrediti aquesta situació i que estigui vigent tot el curs escolar en curs. 

e) Complir els requisits generals previstos a l’article 13.2 de la Llei 38/2003, de 17 de novembre, general de subvencions.



4.2. Obligacions dels beneficiaris

Són obligacions dels/de les beneficiaris/àries d’aquestes subvenciones, a més de les especificades a l’article 14 LGS, les que a continuació s’indiquen: 

a) Estar al corrent de les obligacions fiscals amb l’Ajuntament, fet que es comprovarà d’ofici mitjançant informe d’Intervenció/Tresoreria. 

b) Estar al corrent de les seves obligacions tributàries i amb la Seguretat Social. 

c) Sotmetre’s a les actuacions de comprovació i de control financer que realitzi la Intervenció General de l’Ajuntament, i a aportar tota la informació que els sigui requerida en l’exercici de les actuacions anteriors i en relació a la subvenció concedida. 

d) Acreditar el compliment dels requisits i de les condicions que determinin la concessió de la subvenció. 

4.3. Lloc de presentació de sol·licituds

Les sol·licituds de concessió de subvencions es presentaran i formalitzaran a través de la seu electrònica de l’Ajuntament de Vila-seca o a l’Oficina d’Atenció al Ciutadà (OAC), d’acord amb el previst a l’article 14 de la Llei 39/2015. 

El termini de presentació serà durant el curs escolar 2024-2025, de setembre a agost (ambdós inclosos) i es presentaran signades per la persona sol·licitant i acompanyades de la documentació següent:

· DNI/NIE de tots els membres de la unitat familiar/unitat de convivència.
· Certificat de la llar d’infants privada justificant l’escolarització i els serveis als quals s’ha matriculat el fill al curs escolar corresponent, així com el període que comprèn el curs escolar.
· Última declaració de la renda de  tots els membres de la unitat familiar que tinguin ingressos econòmics o negatiu d’hisenda de la unitat familiar. En cas que aquest document no sigui possible aportar-lo, es presentaran nòmines, certificats de les prestacions o subsidis percebuts o altra documentació que permeti acreditar els ingressos del nucli familiar.
· Declaració responsable conforme els sol·licitants de la subvenció es troben al corrent de les seves obligacions tributàries i amb la seguretat social i no es troben incursos en prohibició de rebre subvenció de les previstes en l’article 13 de la Llei 38/2003, de 17 de novembre, general de subvencions, i autorització a l’Ajuntament per comprovar la veracitat d’aquestes dades. 
· Declaració responsable en relació a si han sol·licitat i/o obtingut altres subvencions o ajuts del mateix objecte, i si s’escau, entitats concedents.
· Autorització de transferència d’acord amb model de tresoreria que es facilitarà als interessats. 
· En cas de família nombrosa o monoparental, s’haurà d’aportar el títol, expedit pel Departament corresponent de la Generalitat, que acrediti aquesta situació i que estigui vigent. 
La presentació de la sol·licitud de subvenció pressuposa el coneixement i l’acceptació de les normes que la regulen. 

La Comissió Avaluadora podrà sol·licitar la documentació complementària que consideri oportuna per comprovar o justificar les condicions exigides. Les persones sol·licitants hauran d’aportar la documentació requerida i podran afegir-hi altres documents que puguin justificar la seva situació. No s’acceptaran declaracions jurades ni justificacions de despeses. 

El fet de presentar la sol·licitud comporta que s’autoritza a l’Ajuntament de Vilaseca a la consulta de les dades següents: 

· A l’Agència Estatal d’Administració Tributària (AEAT)
Declaració d’IRPF de l’exercici anterior de la unitat familiar.
Prestacions per desocupació (SEPE).
Document nacional d’identitat.
Compliment de les obligacions tributàries amb AEAT.

· A l’Institut Nacional de Seguretat Social
Prestacions, contributives i no contributives que reben.
Compliment de les obligacions tributàries amb la Seguretat Social.

· A la Generalitat de Catalunya
Renda garantida de ciutadania (RGC).
Títol de família nombrosa i monoparental.

· Ajuntament de Vila-seca
Certificat de convivència.
Compliment de les obligacions tributàries amb l’Ajuntament de Vila-seca.

En el cas que no s’autoritzi a fer aquestes consultes, els sol·licitants hauran de lliurar les certificacions corresponents juntament amb la sol·licitud de subvenció. 

Si la sol·licitud no reuneix els requisits abans esmentats o, si escau, els establerts a aquestes Bases especifiques, la Comissió Avaluadora requerirà a la persona interessada per a què els esmeni en un termini màxim i improrrogable de deu dies, amb l’advertiment que, en cas contrari, es procedirà al desistiment de la seva sol·licitud, prèvia resolució que s’haurà de dictar en els termes establerts a l’article 68 de la Llei 39/2015. L’eficàcia d’aquesta convocatòria i la seva resolució està sotmesa a la condició suspensiva de l’existència del crèdit adequat i suficient en la mencionada anualitat.

La comissió avaluadora estarà formada per:
· Tècnic/a de l’Oficina Municipal d’Escolarització.
· Tècnic/a de l’Àrea de Cultura, Lleure i Coneixement.
· Cap de l’Àrea de Serveis a les Persones, o persona en la qual delegui.


5. Règim de concessió

Concurrència no competitiva.


6. Òrgan competent per a la instrucció dels procediments

L’òrgan instructor és el personal administratiu de l’Oficina Municipal d’Escolarització de l’Ajuntament de Vila-seca.


7. Òrgan competent per a la resolució dels procediments

Junta de Govern Local.


8. Termini de presentació de sol·licituds

El termini de presentació serà durant el curs escolar 2024-2025, de setembre a agost (ambdós inclosos).


9. Forma de presentació de sol·licituds

Per qualsevol dels sistemes admesos per l’article 16 de la Llei 39/2015, d’1 d’octubre, del procediment administratiu comú de les administracions públiques.


10. Termini de resolució i notificació

La resolució sobre l’atorgament d’aquesta subvenció serà adoptada en el termini màxim de 6 mesos a partir de la data de presentació de la sol·licitud.




11. Mitjà de notificació de la resolució

Per qualsevol dels sistemes admesos per l’article 40 i 41 de la Llei 39/2015, d’1 d’octubre, del procediment administratiu comú de les administracions públiques.


12. Règim d’acceptació

Per a l’ efectivitat de la subvenció serà necessari que aquesta i les condicions amb les quals s’ha concedit siguin acceptades per escrit, sense reserves, pel beneficiari, en el termini de 10 dies. 

Si el beneficiari no presta la seva acceptació en el corresponent termini es considerarà que l’acceptació de la subvenció atorgada es presumeix amb la formulació de la sol·licitud.


13. Règim general aplicable

Llei 38/2003, de 17 de novembre, general de subvencions, Reial decret 887/2006, de 21 de juliol, pel qual s’aprova el Reglament de la Llei 38/2003, de 17 de novembre, general de subvencions, Llei 39/2015, d’1 d’octubre del procediment administratiu comú de les administracions públiques, i la Llei 26/2010, de 3 d’agost, de règim jurídic i de procediment de les administracions públiques de Catalunya. 


14. Règim de recursos contra els actes administratius dictats en execució de la convocatòria

Recurs contenciós administratiu, en el termini màxim de dos mesos des de l’endemà de la notificació, davant del Jutjat Contenciós Administratiu de Tarragona. De manera alternativa i potestativa, recurs de reposició, en el termini màxim d’un mes des de l’endemà de la notificació, davant la Junta de Govern Local. 

Cal ordenar la remissió d’informació d’aprovació de la convocatòria a la Base de Datos Nacional de Subvenciones als efectes de la seva publicació en el Sistema Nacional de Publicidad de Subvenciones.


Vila-seca, a data de signatura electrònica


Ignacio Río Santos
Secretari

